Polițiștii din Marginea au confiscat de la un bărbat din Sucevița 3,12 mc lemn foc tăiat ilegal
Polițiștii din cadrul Secției 3 Poliție Rurală Marginea acționând în cadrul unei razii au oprit pentru control pe DC neclasificat, o autoutilitară care transporta material lemnos, condusă de către un bărbat din satul Voievodeasa, comuna Sucevița, care a prezentat pentru control documentele personale și cele ale autoutilitarei, totodată acesta declarând verbal că nu deține aviz de însoțire pentru materialul lemnos pe care îl transportă.
În urma verificărilor efectuate în aplicația SUMAL 2.0, s-a constatat că pentru autoutilitară nu a fost emis niciun aviz de însoțire.
Astfel, autoutilitara în cauză a fost condusă la punctul de descărcare al Ocolului Silvic Marginea, unde personalul silvic a procedat la inventarierea încărcăturii de materiale lemnoase.
S-a constatat că în autoutilitară se afla cantitatea totală de 3,12 m.c. lemn foc fag, în valoare de cca. 900 lei, aceasta fiind consfiscată și predată în custodie Ocolului Silvic Marginea.
Șoferul fost sancționat contravențional, conform prevederilor art. 19, alin. (2), lit. a) pct. 2 din Legea 171/2010.